Lewis Hamilton veg steeds vir klimaat | Netwerk24
Hy is dalk een van die wêreld se voorste krieketspelers, wat kolwers soms met sy vurigheid intimideer, maar in die tyd van die Covid-19-pandemie is Kagiso Rabada gedwing om stil te sit en bestekopname van sy loopbaan te neem.
Dalk geen universiteit-sport vir res van jaar
Die Varsitybeker-rugbyaksie op Maandag 9 Maart was dalk die laaste universiteitsport-aksie vir 2020 weens die uitbreek van Covid-19.
Lewis Hamilton veg steeds vir klimaat
18 Februarie 2020 13:01
Lewis Hamilton het Maandag in Berlyn by die Laureus-toekennings die kans gekry om hand te skud met die Springbokheld Cheslin Kolbe. Foto: Getty Images
Lewis Hamilton, die sesmalige Formule Een-wêreldkampioen, het belowe om die leiding te neem in die stryd teen klimaatsverandering nadat hy Maandagaand as die gesamentlike wenner van die Laureus Wêreld Sportman van die Jaar aangewys is.
Hamilton deel die toekenning met die Argentynse sokkerster Lionel Messi nadat hulle ewe veel stemme van sportjoernaliste gekry het.
Hamilton het in 2019 sy private straler verkoop en het sy begeerte uitgespreek om koolstof-neutraal te word ten spyte van beskuldigings dat hy 'n hipokraat is.
"Ek is baie bewus van die effek wat ons almal op die omgewing het. Ek het begin om veranderinge te maak en probeer om deel van die oplossing eerder as die probleem te wees," sê Hamilton.
"Ek wil probeer om mense aan te moedig om in my voetspore te volg en om te probeer om 'n beter wêreld te skep."
Hamilton sal Michael Schumacher se rekord van sewe wêreldtitels ewenaar as hy sy wêreldtitel in die komende Formule Een-seisoen, wat in Maart in Australië begin, kan behou.